1. **เกณฑ์การจัดทำข้อมูลทางการเงินระหว่างกาล**

ข้อมูลทางการเงินระหว่างกาลนี้ได้ถูกจัดทำขึ้นในรูปแบบย่อและตามมาตรฐานการบัญชีฉบับที่ 34 เรื่อง "การรายงานทางการเงินระหว่างกาล" รวมถึงการตีความและแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

ข้อมูลทางการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินสำหรับปีสิ้นสุดวันที่ 31 ธันวาคม 2567 โดยเน้นการให้ข้อมูลที่เป็นปัจจุบันเกี่ยวกับกิจกรรม เหตุการณ์ และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ดังนั้น ข้อมูลทางการเงินระหว่างกาลนี้ควรต้องอ่านควบคู่กับงบการเงินสำหรับปีสิ้นสุดวันที่ 31 ธันวาคม 2567

เริ่มตั้งแต่วันที่ 1 มกราคม 2568 บริษัทและบริษัทย่อย (“กลุ่มบริษัท”) ได้ถือปฏิบัติตามมาตรฐานการบัญชี (TAS) และมาตรฐานการรายงานทางการเงิน (TFRS) หลายฉบับที่ปรับปรุงใหม่โดยสภาวิชาชีพบัญชีซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2568 โดยเป็นการปรับปรุงเพื่อให้มาตรฐานฯ มีความชัดเจนและเหมาะสมมากยิ่งขึ้นซึ่งสรุปโดยสังเขปได้ดังนี้

* TAS 1 => เกี่ยวข้องกับสถานการณ์ ข้อมูลและความมีเนื้อหาของสิทธิต่าง ๆ ที่ใช้ในการพิจารณาจัดประเภทหนี้สินระหว่างรายการหมุนเวียนและรายการไม่หมุนเวียนซึ่งรวมถึงหนี้สินไม่หมุนเวียนที่ต้องดำรงสถานะเงื่อนไขต่าง ๆ
* TAS 7, TFRS 7 => เกี่ยวข้องกับการเปิดเผยข้อมูลเพิ่มเติมเกี่ยวกับข้อตกลงทางการเงินของผู้ขาย (Supplier Finance Agreements “SFA”) ซึ่งจะช่วยเสริมการทำความเข้าใจเกี่ยวกับกระแสเงินสดและความเสี่ยงด้านสภาพคล่อง
* TFRS 16 => เกี่ยวข้องกับหนี้สินตามสัญญาเช่าที่เกิดจากการขายและเช่ากลับคืนโดยแก้ไขเพิ่มเติมข้อกำหนดเกี่ยวกับการวัดมูลค่าภายหลังสำหรับรายการการขายและเช่ากลับคืน

ทั้งนี้ TAS และ TFRS ที่มีการปรับปรุงใหม่ข้างต้นไม่มีผลกระทบที่เป็นสาระสำคัญต่องบการเงินของกลุ่มบริษัท

เพื่อความสะดวกของผู้อ่าน ข้อมูลทางการเงินระหว่างกาลฉบับภาษาอังกฤษได้ถูกจัดทำขึ้นจากข้อมูลทางการเงินระหว่างกาลฉบับภาษาไทยนี้ซึ่งได้นำเสนอเพื่อวัตถุประสงค์ของการรายงานทางการเงินเพื่อใช้ในประเทศ

งบการเงินรวมสำหรับงวดสามเดือนและหกเดือนสิ้นสุดวันที่ 30 มิถุนายน 2568 และสำหรับปีสิ้นสุดวันที่ 31 ธันวาคม 2567 ซึ่งเป็นส่วนหนึ่งของข้อมูลทางการเงินระหว่างกาลนี้ได้รวมบัญชีของบริษัทและบริษัทย่อยที่บริษัทมีอำนาจควบคุมหรือถือหุ้นทั้งทางตรงและทางอ้อมในบริษัทย่อยดังต่อไปนี้

|  |  |  |  |  |  | สัดส่วนการถือหุ้น |
| --- | --- | --- | --- | --- | --- | --- |
| ชื่อบริษัท |  | ลักษณะธุรกิจ |  | ทุนจดทะเบียน |  | ทางตรงของบริษัท (ร้อยละ) |
| North East Rubber Cote d’Ivoire (“NER-CI”) (ประเทศโกตดิวัวร์) |  | ผลิตและจำหน่ายยางแผ่นรมควัน ยางแท่ง และยางผสม |  | 10  ล้านฟรังก์ซีเอฟเอ |  | 100.00 |

ตั้งแต่จัดตั้งบริษัทในเดือนกันยายน 2567 จนถึงวันที่ 30 มิถุนายน 2568 NER-CI ยังไม่ได้เริ่มดำเนินกิจกรรมหลักทางธุรกิจและยังไม่มีรายการบัญชีใดๆ ที่มีนัยสำคัญในงบการเงินนอกเหนือไปจากการจัดตั้งบริษัท ทั้งนี้ บริษัทไม่ได้นำเสนองบกำไรขาดทุนเบ็ดเสร็จรวม งบการเปลี่ยนแปลงส่วนของผู้ถือหุ้นรวมและงบกระแสเงินสดรวมของงวดที่เกี่ยวข้องในปี 2568 เป็นคอลัมน์แยกต่างหากจากงบดังกล่าวที่เป็นส่วนของเฉพาะบริษัทเนื่องจากตัวเลขของงบดังกล่าวทั้งสองประเภทเป็นตัวเลขเดียวกันและหากนำเสนอแยกคอลัมน์ด้วยตัวเลขเดียวกันทั้งหมดอาจทำให้เกิดการเข้าใจผิดและมีต้นทุนที่เกินจำเป็น

อย่างไรก็ดี ในที่ประชุมคณะกรรมการบริษัทเมื่อวันที่ 23 พฤษภาคม 2568 คณะกรรมการบริษัทได้มีมติเป็นเอกฉันท์อนุมัติให้บริษัทเลิกกิจการของบริษัทย่อยข้างต้น โดยแผนการเลิกกิจการของบริษัทย่อยนี้ในปัจจุบันอยู่ระหว่างขั้นตอนของงานเอกสารต่าง ๆ และการว่าจ้างที่ปรึกษากฎหมายในต่างประเทศเพื่อดำเนินการจดทะเบียนเลิกกิจการซึ่งคาดว่าจะแล้วเสร็จภายในปี 2568

ยอดคงเหลือและรายการบัญชีระหว่างบริษัทกับบริษัทย่อยที่มีนัยสำคัญได้ถูกตัดรายการในการจัดทำงบการเงินรวมแล้ว

1. **สรุปนโยบายการบัญชีที่มีสาระสำคัญ**

กลุ่มบริษัทได้ใช้นโยบายการบัญชีที่มีสาระสำคัญและวิธีการคำนวณต่าง ๆ ในการจัดทำข้อมูลทางการเงินระหว่างกาลสำหรับงวดสามเดือนและหกเดือนสิ้นสุดวันที่ 30 มิถุนายน 2568 และ 2567 เช่นเดียวกับที่ใช้ในการจัดทำงบการเงินรวมและงบการเงินเฉพาะกิจการสำหรับปีสิ้นสุดวันที่ 31 ธันวาคม 2567 ยกเว้นการนำ TAS และ TFRS ที่ปรับปรุงใหม่ตามที่กล่าวในหมายเหตุ 1 มาเริ่มถือปฏิบัติซึ่งไม่มีผลกระทบที่เป็นสาระสำคัญ

1. **รายการบัญชีกับบุคคลและบริษัทที่เกี่ยวข้องกัน**

ยอดคงเหลือกับบุคคลและบริษัทที่เกี่ยวข้องกัน ณ วันที่ 30 มิถุนายน 2568 และ 31 ธันวาคม 2567 มีดังนี้

|  | พันบาท | | | | | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 30 มิถุนายน 2568 |  | 31 ธันวาคม 2567 |  | 30 มิถุนายน 2568 |  | 31 ธันวาคม 2567 |
| **ลูกหนี้อื่น** |  |  |  |  |  |  |  |
| * บริษัทที่เกี่ยวข้องกัน | 74 |  | 253 |  | 74 |  | 253 |
| **สินทรัพย์สิทธิการใช้ - สุทธิ** |  |  |  |  |  |  |  |
| * บุคคลที่เกี่ยวข้องกัน | 300 |  | 506 |  | 300 |  | 506 |
| **เจ้าหนี้อื่น** |  |  |  |  |  |  |  |
| ต้นทุนทรัพย์สินเพื่อกิจกรรม CSR |  |  |  |  |  |  |  |
| * บริษัทที่เกี่ยวข้องกัน | 8,857 |  | - |  | 8,857 |  | - |
| ค่าน้ำมันรถค้างจ่าย |  |  |  |  |  |  |  |
| * บริษัทที่เกี่ยวข้องกัน | 927 |  | 590 |  | 927 |  | 590 |
| ค่าซ่อมแซมค้างจ่าย |  |  |  |  |  |  |  |
| * บริษัทที่เกี่ยวข้องกัน | - |  | 15 |  | - |  | 15 |
| ค่าใช้จ่ายค้างจ่ายอื่น |  |  |  |  |  |  |  |
| * บุคคลที่เกี่ยวข้องกัน | 69 |  | 15 |  | 69 |  | 15 |
| ดอกเบี้ยหุ้นกู้ค้างจ่าย |  |  |  |  |  |  |  |
| * บุคคลที่เกี่ยวข้องกัน | 43 |  | 43 |  | 43 |  | 43 |
| เจ้าหนี้ค่าหุ้นทุน |  |  |  |  |  |  |  |
| * บริษัทย่อย | - |  | - |  | 564 |  | 564 |
| รวมเจ้าหนี้อื่น | 9,896 |  | 663 |  | 10,460 |  | 1,227 |
| **หนี้สินตามสัญญาเช่า - สุทธิ** |  |  |  |  |  |  |  |
| * บุคคลที่เกี่ยวข้องกัน | 329 |  | 440 |  | 329 |  | 440 |
| **หุ้นกู้ - สุทธิ** |  |  |  |  |  |  |  |
| * บุคคลที่เกี่ยวข้องกัน | 3,000 |  | 3,000 |  | 3,000 |  | 3,000 |

รายได้และค่าใช้จ่ายที่เกิดระหว่างบริษัทและบุคคลหรือบริษัทที่เกี่ยวข้องกันสำหรับงวดสามเดือนและหกเดือนสิ้นสุดวันที่ 30 มิถุนายน 2568 (งบการเงินรวมและเฉพาะบริษัท) และ 2567 (เฉพาะบริษัท) มีดังนี้

|  | พันบาท | | | | | | |
| --- | --- | --- | --- | --- | --- | --- | --- |
|  | งวดสามเดือน | | |  | งวดหกเดือน | | |
|  | 2568 |  | 2567 |  | 2568 |  | 2567 |
| **รายได้ค่าเช่า (รายได้อื่น)** |  |  |  |  |  |  |  |
| * บุคคลที่เกี่ยวข้องกัน | 67 |  | 67 |  | 135 |  | 135 |
| **รายได้ค่าขนส่ง (รายได้อื่น)** |  |  |  |  |  |  |  |
| * บริษัทที่เกี่ยวข้องกัน | 98 |  | - |  | 235 |  | - |
| **ขายหญ้าเนเปียร์ (รายได้อื่น)** |  |  |  |  |  |  |  |
| * บริษัทที่เกี่ยวข้องกัน | 146 |  | - |  | 542 |  | - |
| * บุคคลที่เกี่ยวข้องกัน | - |  | - |  | - |  | 467 |
| รวม | 146 |  | - |  | 542 |  | 467 |
| **ซื้อวัตถุดิบ** |  |  |  |  |  |  |  |
| * บุคคลที่เกี่ยวข้องกัน | 107 |  | - |  | 324 |  | - |
| **ค่าซ่อมแซม** |  |  |  |  |  |  |  |
| * บริษัทที่เกี่ยวข้องกัน | 18 |  | 7 |  | 68 |  | 11 |
| **ค่าน้ำมันเชื้อเพลิง** |  |  |  |  |  |  |  |
| * บริษัทที่เกี่ยวข้องกัน | 3,490 |  | 2,686 |  | 8,979 |  | 7,045 |
| **ค่าใช้จ่ายเพื่อกิจกรรม CSR (ดูหมายเหตุ 9)** |  |  |  |  |  |  |  |
| * บริษัทที่เกี่ยวข้องกัน | 14,566 |  | - |  | 20,098 |  | 16,248 |
| **ค่าเสื่อมราคาสินทรัพย์สิทธิการใช้** |  |  |  |  |  |  |  |
| * บุคคลที่เกี่ยวข้องกัน | 103 |  | 103 |  | 206 |  | 206 |
| **ดอกเบี้ยจ่ายภายใต้หนี้สินตามสัญญาเช่า** |  |  |  |  |  |  |  |
| * บุคคลที่เกี่ยวข้องกัน | 9 |  | 15 |  | 20 |  | 31 |
| **ดอกเบี้ยจ่ายหุ้นกู้** |  |  |  |  |  |  |  |
| * บุคคลที่เกี่ยวข้องกัน | 42 |  | 43 |  | 84 |  | 85 |
|  |  |  |  |  |  |  |  |
|  |  |  |  |  |  |  |  |
| **ค่าตอบแทนผู้บริหารที่สำคัญ** |  |  |  |  |  |  |  |
| * ผลประโยชน์ระยะสั้น | 7,768 |  | 7,714 |  | 15,346 |  | 15,279 |
| * ผลประโยชน์หลังออกจากงาน | 581 |  | 1,186 |  | 1,221 |  | 1,783 |
| รวม | 8,349 |  | 8,900 |  | 16,567 |  | 17,062 |

1. **ลูกหนี้การค้าและลูกหนี้อื่น - บุคคลและบริษัทอื่น**

|  | งบการเงินรวมและงบการเงินเฉพาะบริษัท (พันบาท) | | |
| --- | --- | --- | --- |
|  | 30 มิถุนายน 2568 |  | 31 ธันวาคม 2567 |
| ลูกหนี้การค้า | 1,678,052 |  | 769,606 |
| ลูกหนี้ภาษีมูลค่าเพิ่ม | 36,127 |  | 29,179 |
| ค่าใช้จ่ายจ่ายล่วงหน้า | 29,630 |  | 33,592 |
| สินทรัพย์ตราสารอนุพันธ์ | 18,624 |  | - |
| ดอกเบี้ยค้างรับ | 2,058 |  | 797 |
| เงินทดรอง | 179 |  | 567 |
| ลูกหนี้อื่น | 445 |  | 8 |
| รวม | 1,765,115 |  | 833,749 |

ณ วันที่ 30 มิถุนายน 2568 และวันที่ 31 ธันวาคม 2567 ลูกหนี้การค้าแยกตามอายุหนี้ที่ค้างชำระได้ดังนี้

|  | งบการเงินรวมและงบการเงินเฉพาะบริษัท (พันบาท) | | |
| --- | --- | --- | --- |
|  | 30 มิถุนายน 2568 |  | 31 ธันวาคม 2567 |
| ยังไม่ครบกำหนดชำระ | 1,649,211 |  | 769,360 |
| ค้างชำระไม่เกิน 3 เดือน | 28,841 \* |  | 246 |
| รวม | 1,678,052 |  | 769,606 |

ระยะเวลาการให้สินเชื่อ (เครดิตเทอม) แก่ลูกค้าตามนโยบายของบริษัทคือ 15-90 วัน

\* ได้รับชำระแล้วในเดือนกรกฎาคม 2568

1. **ที่ดิน อาคpารและอุปกรณ์ - สุทธิ**

รายการเคลื่อนไหวของที่ดิน อาคารและอุปกรณ์ - สุทธิสรุปได้ดังนี้

|  |  |
| --- | --- |
|  | พันบาท |
|  | งบการเงินรวมและ  งบการเงินเฉพาะบริษัท |
| มูลค่าสุทธิตามบัญชี ณ วันที่ 1 มกราคม 2568 | 1,683,213 |
| เพิ่มขึ้นระหว่างงวด - ราคาทุน | 45,442 |
| ตัดจำหน่ายระหว่างงวด - มูลค่าสุทธิตามบัญชี | ( 2,004) |
| โอนระหว่างงวด (สุทธิ) - ราคาทุน | 45 |
| ค่าเสื่อมราคาสำหรับงวด | ( 117,633) |
| มูลค่าสุทธิตามบัญชี ณ วันที่ 30 มิถุนายน 2568 | 1,609,063 |

1. **วงเงินเบิกเกินบัญชีและเงินกู้ยืมระยะสั้นจากสถาบันการเงิน**

ในปี 2568 บริษัทได้รับวงเงินสินเชื่อเพิ่มเติมจากปี 2567 เป็นจำนวนรวม 363.0 ล้านบาทจากธนาคารในประเทศแห่งหนึ่งและธนาคารต่างประเทศแห่งหนึ่ง และมีการยกเลิกวงเงินสินเชื่อจำนวน 15.0 ล้านบาทที่ได้รับจากธนาคารในประเทศอีกแห่งหนึ่ง ทั้งนี้ วงเงินสินเชื่อทั้งหมดจากสถาบันการเงินรวมสิบห้าแห่งมียอดคงค้างที่เกี่ยวข้อง ณ วันที่ 30 มิถุนายน 2568 ดังนี้

|  |  | งบการเงินรวมและงบการเงินเฉพาะบริษัท | | | | |  |  |
| --- | --- | --- | --- | --- | --- | --- | --- | --- |
| ประเภทของ |  | วงเงินสินเชื่อ | | |  | ยอดคงค้าง |  |  |
| วงเงินสินเชื่อ |  | ล้านบาท |  | ล้านเหรียญสหรัฐฯ |  | ล้านบาท |  | อัตราดอกเบี้ยต่อปี |
| เงินเบิกเกินบัญชี |  | 55 |  | - |  | - |  | อ้างอิง MOR |
| แพคกิ้งเครดิต |  | 5,060 |  | - |  | 2,455 |  | อ้างอิง MOR, MLR, Prime Rate, THOR, BIBOR, SHIBOR และตามที่ธนาคารประกาศในแต่ละคราว |
| ตั๋วสัญญาใช้เงิน |  | 2,378 |  | - |  | 1,465 |  | อ้างอิง MLR, MOR, MMR, BIBOR, THOR และตามที่ธนาคารประกาศในแต่ละคราว |
| เลตเตอร์ออฟเครดิต |  | 20 |  | 0.6 |  | - |  | ตามที่ธนาคารประกาศในแต่ละคราว |
| รวม |  | 7,513 |  | 0.6 |  | 3,920 |  |  |

วงเงินสินเชื่อดังกล่าวข้างต้นค้ำประกันโดยเงินฝากธนาคารของบริษัทกับธนาคารในประเทศเจ็ดแห่งและธนาคารต่างประเทศสี่แห่งเป็นจำนวนเงินรวมประมาณ 481.3 ล้านบาทในปี 2568 รวมถึงที่ดินพร้อมสิ่งปลูกสร้างบนที่ดินและเครื่องจักรและอุปกรณ์ของบริษัท

1. **เจ้าหนี้การค้าและเจ้าหนี้อื่น - บุคคลและบริษัทอื่น**

|  |  |  |  |
| --- | --- | --- | --- |
|  | งบการเงินรวมและงบการเงินเฉพาะบริษัท (พันบาท) | | |
|  | 30 มิถุนายน 2568 |  | 31 ธันวาคม 2567 |
| เจ้าหนี้การค้า | 294,851 |  | 59,367 |
| ค่าใช้จ่ายค้างจ่าย | 126,320 |  | 118,965 |
| ดอกเบี้ยค้างจ่าย | 44,801 |  | 42,776 |
| เจ้าหนี้กรมสรรพากร | 7,916 |  | 6,699 |
| เจ้าหนี้จากการซื้อสินทรัพย์ถาวร | 3,491 |  | 10,867 |
| เงินมัดจำรับล่วงหน้า | 1,169 |  | 15,544 |
| หนี้สินจากภาระผูกพันตามสัญญาซื้อสินค้า | 320 |  | 5,366 |
| หนี้สินตราสารอนุพันธ์ | - |  | 36,318 |
| อื่นๆ | 2,379 |  | 3,104 |
| รวม | 481,247 |  | 299,006 |

1. **หุ้นกู้**

หุ้นกู้ในงบการเงินรวมและงบการเงินเฉพาะบริษัท ณ วันที่ 30 มิถุนายน 2568 และวันที่ 31 ธันวาคม 2567 มีดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  | มูลค่ารวม | |  |
| ตัวย่อหุ้นกู้ | วันที่ออก | วันครบกำหนด | อัตราดอกเบี้ย  (ร้อยละต่อปี) | กำหนดจ่ายดอกเบี้ย | มุลค่าต่อหุ้น (บาท) | 30 มิถุนายน 2568 (พันบาท) | 31 ธันวาคม 2567 (พันบาท) | ผู้ค้ำประกัน |
| NER25NA | 04/11/2564 | 04/11/2568 | 5.25 | รายไตรมาส | 1,000 | 1,000,000 | 1,000,000 | ไม่มี |
| NER26NA | 04/11/2564 | 04/11/2569 | 6.00 | รายไตรมาส | 1,000 | 1,000,000 | 1,000,000 | ไม่มี |
| NER279A | 08/09/2565 | 08/09/2570 | 5.65 | รายไตรมาส | 1,000 | 1,161,500 | 1,161,500 | ไม่มี |
| NER299A | 08/09/2565 | 08/09/2572 | 6.40 | รายไตรมาส | 1,000 | 1,652,800 | 1,652,800 | ไม่มี |
| NER29DA | 20/12/2567 | 20/12/2572 | 3.41 | รายครึ่งปี | 1,000 | 1,500,000 | 1,500,000 | CGIF\* |
| รวม | | | | |  | 6,314,300 | 6,314,300 |  |
| หัก ต้นทุนการทำรายการ (ค่าใช้จ่ายในการออกหุ้นกู้) รอตัดบัญชี | | | | |  | 50,695 | 57,746 |  |
| สุทธิ | | | | |  | 6,263,605 | 6,256,554 |  |
| หัก ส่วนที่ครบกำหนดไถ่ถอนภายในหนึ่งปี | | | | |  | 1,000,000 | 1,000,000 |  |
| ส่วนที่ครบกำหนดไถ่ถอนเกินกว่าหนึ่งปี | | | | |  | 5,263,605 | 5,256,554 |  |

\*CGIF : Credit Guarantee and Investment Facility, a trust fund of the Asian Development Bank

หุ้นกู้ดังกล่าวข้างต้นมีเงื่อนไขที่สำคัญซึ่งบริษัทต้องปฏิบัติตามได้แก่ การรักษาอัตราส่วนหนี้สินต่อส่วนทุนในอัตราไม่เกินกว่า 2.5:1 นอกจากนี้ บริษัทมีหน้าที่ต้องปฏิบัติตามเงื่อนไขและข้อตกลงต่างๆ ที่ได้ทำไว้กับ CGIF

ค่าใช้จ่ายที่เกี่ยวข้องโดยตรงกับการออกหุ้นกู้ซึ่งส่วนใหญ่ได้แก่ ค่าธรรมเนียมการจัดจำหน่ายบันทึกเป็นรายการรอตัดบัญชีและทยอยรับรู้เป็นค่าใช้จ่ายในกำไรหรือขาดทุนด้วยวิธีเส้นตรงตลอดอายุของหุ้นกู้ที่เกี่ยวข้อง

ณ วันที่ 30 มิถุนายน 2568 บริษัทมีวงเงินในการออกหุ้นกู้ไม่เกิน 8,000 ล้านบาทซึ่งได้รับการอนุมัติในที่ประชุมสามัญผู้ถือหุ้นเมื่อวันที่ 20 เมษายน 2563 วันที่ 8 เมษายน 2564 และวันที่ 7 เมษายน 2565

ณ วันที่ 30 มิถุนายน 2568 และวันที่ 31 ธันวาคม 2567 หุ้นกู้ดังกล่าวมีมูลค่ายุติธรรมประมาณ 6,418.7 ล้านบาทและ 6,299.8 ล้านบาท ตามลำดับ ซึ่งถือเป็นข้อมูลระดับ 2 ของลำดับชั้นมูลค่ายุติธรรม

1. **ภาษีเงินได้และสิทธิพิเศษที่ได้รับจากการส่งเสริมการลงทุน**

ภาษีเงินได้นิติบุคคลที่บันทึกเป็นค่าใช้จ่ายสำหรับงวดสามเดือนสิ้นสุดวันที่ 30 มิถุนายน 2568 (งบการเงินรวมและเฉพาะบริษัท) และ 2567 (เฉพาะบริษัท) ประกอบด้วยรายการดังต่อไปนี้

|  | พันบาท | | |
| --- | --- | --- | --- |
|  | 2568 |  | 2567 |
| ภาษีเงินได้ที่คำนวณจากกำไรทางบัญชี | 115,274 |  | 98,737 |
| ผลกระทบจากรายการที่ถือเป็นรายจ่ายทางภาษีไม่ได้ | 2,257 |  | 5,014 |
| ผลกระทบจากรายการที่สามารถหักเป็นรายจ่ายทางภาษีได้เพิ่มเติม | ( 12,208) |  | ( 6,174) |
| ผลกระทบจากการได้ลดอัตราภาษีภายใต้การส่งเสริมการลงทุน | ( 89,514) |  | (85,778) |
| ภาษีเงินได้ของงวดปัจจุบันที่คำนวณจากกำไรทางภาษี | 15,809 |  | 11,799 |
| รายการปรับปรุงภาษีเงินได้ที่ค้างชำระของงวดก่อน | 5,637 |  | 4,055 |
| สินทรัพย์ภาษีเงินได้รอการตัดบัญชีลดลง (เพิ่มขึ้น) | 2,304 |  | ( 3,508) |
| หนี้สินภาษีเงินได้รอการตัดบัญชีเพิ่มขึ้น (ลดลง) | ( 1,378) |  | 2,591 |
| ภาษีเงินได้ที่แสดงเป็นรายการกำไรหรือขาดทุนในงบกำไรขาดทุนเบ็ดเสร็จ | 22,372 |  | 14,937 |

ภาษีเงินได้นิติบุคคลที่บันทึกเป็นค่าใช้จ่ายสำหรับงวดหกเดือนสิ้นสุดวันที่ 30 มิถุนายน 2568 (งบการเงินรวมและเฉพาะบริษัท) และ 2567 (เฉพาะบริษัท) ประกอบด้วยรายการดังต่อไปนี้

|  | พันบาท | | |
| --- | --- | --- | --- |
|  | 2568 |  | 2567 |
| ภาษีเงินได้ที่คำนวณจากกำไรทางบัญชี | 240,502 |  | 193,720 |
| ผลกระทบจากรายการที่ถือเป็นรายจ่ายทางภาษีไม่ได้ | 4,585 |  | 10,563 |
| ผลกระทบจากรายการที่สามารถหักเป็นรายจ่ายทางภาษีได้เพิ่มเติม | ( 32,654) |  | ( 13,752) |
| ผลกระทบจากการได้ลดอัตราภาษีภายใต้การส่งเสริมการลงทุน | ( 181,791) |  | (155,186) |
| ภาษีเงินได้ของงวดปัจจุบันที่คำนวณจากกำไรทางภาษี | 30,642 |  | 35,345 |
| รายการปรับปรุงภาษีเงินได้ที่ค้างชำระของงวดก่อน | 5,637 |  | 4,055 |
| สินทรัพย์ภาษีเงินได้รอการตัดบัญชีลดลง (เพิ่มขึ้น) | 5,376 |  | ( 4,301) |
| หนี้สินภาษีเงินได้รอการตัดบัญชีเพิ่มขึ้น (ลดลง) | ( 1,981) |  | 1,139 |
| ภาษีเงินได้ที่แสดงเป็นรายการกำไรหรือขาดทุนในงบกำไรขาดทุนเบ็ดเสร็จ | 39,674 |  | 36,238 |

สินทรัพย์และหนี้สินภาษีเงินได้รอการตัดบัญชีที่แสดงในงบฐานะการเงิน ณ วันที่ 30 มิถุนายน 2568 และวันที่ 31 ธันวาคม 2567 (งบการเงินรวมและเฉพาะบริษัท) ประกอบด้วยรายการดังต่อไปนี้

|  |  |  |  |
| --- | --- | --- | --- |
|  | พันบาท | | |
| *สินทรัพย์ภาษีเงินได้รอการตัดบัญชี* | 30 มิถุนายน 2568 |  | 31 ธันวาคม 2567 |
| ผลกระทบของรายการซึ่งยังไม่ถือเป็นค่าใช้จ่ายหรือหนี้สินทางภาษี |  |  |  |
| * หนี้สินตามสัญญาเช่า | 1,604 |  | 1,667 |
| * หนี้สินผลประโยชน์ของพนักงานหลังออกจากงาน | 512 |  | 2,241 |
| * หนี้สินจากภาระผูกพันตามสัญญาซื้อสินค้า | 11 |  | 311 |
| * หนี้สินตราสารอนุพันธ์ | - |  | 3,284 |
| รวมสินทรัพย์ภาษีเงินได้รอการตัดบัญชี | 2,127 |  | 7,503 |

|  |  |  |  |
| --- | --- | --- | --- |
|  | พันบาท | | |
| *หนี้สินภาษีเงินได้รอการตัดบัญชี* | 30 มิถุนายน 2568 |  | 31 ธันวาคม 2567 |
| ผลกระทบของรายการซึ่งยังไม่ถือเป็นค่าใช้จ่ายทางบัญชีหรือ  สินทรัพย์ทางภาษี |  |  |  |
| * ค่าใช้จ่ายที่เกี่ยวข้องโดยตรงกับการออกหุ้นกู้รอตัดบัญชี | 2,991 |  | 4,937 |
| * สินทรัพย์สิทธิการใช้ | 1,967 |  | 2,181 |
| * สินทรัพย์ตราสารอนุพันธ์ | 179 |  | - |
| รวมหนี้สินภาษีเงินได้รอการตัดบัญชี | 5,137 |  | 7,118 |

ในเดือนมกราคม 2568 สำนักงานคณะกรรมการส่งเสริมการลงทุนได้อนุมัติให้บริษัทได้รับสิทธิประโยชน์ทางภาษีเพิ่มเติมในส่วนที่เกี่ยวข้องกับการส่งเสริมการลงทุนเพื่อพัฒนาชุมชนและสังคม (กิจกรรม CSR) ตามบัตรส่งเสริมการลงทุนสำหรับกิจการผลิตยางแผ่นรมควันที่บริษัทเริ่มมีรายได้ตั้งแต่วันที่ 5 กุมภาพันธ์ 2568 คือ การได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมในจำนวนไม่เกินร้อยละ 200 ของเงินลงทุนไม่รวมค่าที่ดินและทุนหมุนเวียนเพื่อกิจกรรม CSR เป็นระยะเวลาสามปีนับตั้งแต่วันที่เริ่มมีรายได้

พระราชกำหนดภาษีส่วนเพิ่ม พ.ศ. 2567 ได้ประกาศในราชกิจจานุเบกษาในเดือนธันวาคม 2567 โดยมีผลบังคับใช้ตั้งแต่วันที่ 1 มกราคม 2568 ฝ่ายบริหารของกลุ่มบริษัทได้ประเมินและเชื่อว่ากฎหมายดังกล่าวไม่มีผลกระทบต่อกลุ่มบริษัทเนื่องจากมีแผนการเลิกกิจการบริษัทย่อยภายในปี 2568 ตามที่กล่าวในหมายเหตุ 1 อย่างไรก็ดี ฝ่ายบริหารของบริษัทยังคงติดตามศึกษาผลกระทบจากกฎหมายนี้ที่อาจมีต่อแผนงานธุรกิจในอนาคตอันใกล้อย่างต่อเนื่อง

1. **หนี้สินผลประโยชน์ของพนักงานหลังออกจากงาน**

รายการเคลื่อนไหวของหนี้สินผลประโยชน์ของพนักงานหลังออกจากงานสำหรับงวดหกเดือนสิ้นสุดวันที่ 30 มิถุนายน 2568 (งบการเงินรวมและเฉพาะบริษัท) และ 2567 (เฉพาะบริษัท) มีดังต่อไปนี้

|  |  |  |  |
| --- | --- | --- | --- |
|  | พันบาท | | |
|  | 2568 |  | 2567 |
| หนี้สินผลประโยชน์ของพนักงานหลังออกจากงาน ณ วันที่ 1 มกราคม | 30,306 |  | 19,163 |
| ต้นทุนบริการปัจจุบัน | 1,625 |  | 1,202 |
| ต้นทุนดอกเบี้ย | 249 |  | 255 |
| ต้นทุนบริการในอดีต | - |  | 3,116 |
| ขาดทุนจากการวัดมูลค่าใหม่ของประมาณการตามหลักคณิตศาสตร์ประกันภัย | - |  | 6,060 |
| ค่าใช้จ่ายที่รับรู้ในกำไรหรือขาดทุน | 1,874 |  | 10,633 |
| ผลประโยชน์ของพนักงานที่จ่ายชำระในระหว่างงวด | ( 11,946) |  | ( 3,248) |
| หนี้สินผลประโยชน์ของพนักงานหลังออกจากงาน ณ วันที่ 30 มิถุนายน | 20,234 |  | 26,548 |

ในระหว่างปี 2568 บริษัทได้จ่ายผลประโยชน์ของพนักงานให้แก่ผู้บริหารที่สำคัญสามท่านที่ครบอายุเกษียณแต่ยังคงปฏิบัติงานกับบริษัทเป็นเงินรวมประมาณ 10 ล้านบาท

สมมติฐานที่สำคัญซึ่งใช้ในการคำนวณหนี้สินผลประโยชน์ของพนักงานหลังออกจากงานมีดังนี้

* อัตราคิดลด ร้อยละ 2.60 ต่อปี
* อัตราการขึ้นเงินเดือน ร้อยละ 6.00 ต่อปี
* อัตราการหมุนเวียนของพนักงาน ร้อยละ 5.73 - 34.38 ต่อปี

ขาดทุนจากการวัดมูลค่าใหม่ของประมาณการตามหลักคณิตศาสตร์ประกันภัยในปี 2567 ประกอบด้วย ขาดทุนจากการเปลี่ยนแปลงสมมุติฐานด้านการเงินและขาดทุนจากการปรับปรุงค่าประสบการณ์เป็นจำนวนเงินประมาณ 643 พันบาท และ 5,417 พันบาท ตามลำดับ

ทั้งนี้ การเปลี่ยนแปลงของสมมติฐานที่สำคัญข้างต้นอาจมีผลต่อความอ่อนไหวของยอดคงเหลือของประมาณการหนี้สินผลประโยชน์พนักงานหลังออกจากงานซึ่งอาศัยข้อมูลตามรายงานการคำนวณของนักคณิตศาสตร์ประกันภัยดังต่อไปนี้

|  |  |  |  |  |
| --- | --- | --- | --- | --- |
|  |  | หนี้สินอาจเพิ่มขึ้น (ลดลง) จากการเปลี่ยนแปลง  ของสมมติฐานที่สำคัญ (พันบาท) | | |
| สมมติฐานที่สำคัญ |  | หากสมมติฐานเพิ่มขึ้น |  | หากสมมติฐานลดลง |
| อัตราคิดลด (เพิ่มขึ้น/ลดลง ร้อยละ 0.5) |  | ( 682) |  | 718 |
| อัตราการขึ้นเงินเดือน (เพิ่มขึ้น/ลดลง ร้อยละ 1) |  | 1,634 |  | (1,497) |
| อัตราการหมุนเวียนของพนักงาน (เพิ่มขึ้น/ลดลง ร้อยละ 20) |  | (2,699) |  | 3,569 |

อายุครบกำหนดถัวเฉลี่ยถ่วงน้ำหนักของประมาณการหนี้สินข้างต้นในปี 2568 และ 2567 อยู่ที่ประมาณ 7.61 ปี และ 3.00 ปี ตามลำดับ

1. **ใบสำคัญแสดงสิทธิและกำไรต่อหุ้น**

**ใบสำคัญแสดงสิทธิ**

ในที่ประชุมสามัญผู้ถือหุ้นเมื่อวันที่ 10 เมษายน 2567 ผู้ถือหุ้นได้มีมติเป็นเอกฉันท์อนุมัติให้บริษัทออกใบสำคัญแสดงสิทธิที่จะซื้อหุ้นสามัญเพิ่มทุนของบริษัท (“NER-W2”) จำนวน 307,964,958 หน่วยโดยไม่คิดมูลค่าให้แก่ผู้ถือหุ้นเดิมในอัตราส่วนหุ้นสามัญ 6 หุ้นต่อใบสำคัญแสดงสิทธิ 1 หน่วยในวันที่ 16 พฤษภาคม 2567 โดยมีรายละเอียดของใบสำคัญแสดงสิทธิดังนี้

|  |  |  |
| --- | --- | --- |
| อัตราการใช้สิทธิ |  | ใบสำคัญแสดงสิทธิ 1 หน่วยสามารถซื้อหุ้นสามัญเพิ่มทุนได้ 1 หุ้น |
|  |  |  |
| ราคาใช้สิทธิต่อหุ้น |  | 5.50 บาทต่อหุ้น |
|  |  |  |
| ระยะเวลาการใช้สิทธิ |  | ผู้ถือใบสำคัญแสดงสิทธิเริ่มใช้สิทธิครั้งแรกได้ในวันที่ 15 ธันวาคม 2567 และสามารถใช้สิทธิตามใบสำคัญแสดงสิทธิได้อีก 3 ครั้ง ซึ่งจะตรงกับวันที่ 15 ของเดือนมิถุนายนและธันวาคม 2568 และวันใช้สิทธิครั้งสุดท้ายคือวันที่ 15 พฤษภาคม 2569 |
|  |  |  |
| อายุของใบสำคัญแสดงสิทธิ |  | 2 ปีนับตั้งแต่วันที่ออกใบสำคัญแสดงสิทธิให้แก่ผู้ถือหุ้น (16 พฤษภาคม 2567) |

ต่อมาเมื่อวันที่ 29 พฤษภาคม 2567 ตลาดหลักทรัพย์แห่งประเทศไทยได้มีคำสั่งรับใบสำคัญแสดงสิทธิซื้อหุ้นสามัญของบริษัท (NER-W2) จำนวน 307,955,103 หน่วย เป็นหลักทรัพย์จดทะเบียนและอนุญาตให้เริ่มทำการซื้อขายในตลาดหลักทรัพย์แห่งประเทศไทยตั้งแต่วันที่ 30 พฤษภาคม 2567 เป็นต้นไป โดย ณ วันที่ 30 มิถุนายน 2568 ยังไม่มีการใช้ใบสำคัญแสดงสิทธิ NER-W2

**กำไรต่อหุ้นขั้นพื้นฐาน**

|  |  |  |  |  |  |  |  |
| --- | --- | --- | --- | --- | --- | --- | --- |
|  | งวดสามเดือน | | |  | งวดหกเดือน | | |
|  | 2568 |  | 2567 |  | 2568 |  | 2567 |
| กำไรสำหรับงวด (พันบาท) | 553,998 |  | 478,748 |  | 1,162,834 |  | 932,363 |
| จำนวนหุ้นสามัญถัวเฉลี่ยถ่วงน้ำหนักขั้นพื้นฐาน (พันหุ้น) | 1,847,790 |  | 1,847,790 |  | 1,847,790 |  | 1,847,790 |
| กำไรต่อหุ้นขั้นพื้นฐาน (บาท) | 0.2998 |  | 0.2591 |  | 0.6293 |  | 0.5046 |

**กำไรต่อหุ้นปรับลด**

|  |  |  |  |  |  |  |  |
| --- | --- | --- | --- | --- | --- | --- | --- |
|  | งวดสามเดือน | | |  | งวดหกเดือน | | |
|  | 2568 |  | 2567 |  | 2568 |  | 2567 |
| กำไรสำหรับงวด (พันบาท) | 553,998 |  | 478,748 |  | 1,162,834 |  | 932,363 |
| จำนวนหุ้นสามัญถัวเฉลี่ยถ่วงน้ำหนักขั้นพื้นฐาน (พันหุ้น) | 1,847,790 |  | 1,847,790 |  | 1,847,790 |  | 1,847,790 |
| ผลกระทบจากการถือเสมือนว่ามีการใช้สิทธิ  ของใบสำคัญแสดงสิทธิซื้อหุ้นสามัญ (พันหุ้น) | - |  | 3,324 |  | - |  | 1,526 |
| จำนวนหุ้นสามัญถัวเฉลี่ยถ่วงน้ำหนักปรับลด  (พันหุ้น) | 1,847,790 |  | 1,851,114 |  | 1,847,790 |  | 1,849,316 |
| กำไรต่อหุ้นปรับลด (บาท) | 0.2998 |  | 0.2586 |  | 0.6293 |  | 0.5042 |

กำไรต่อหุ้นปรับลดสำหรับงวดสามเดือนและหกเดือนสิ้นสุดวันที่ 30 มิถุนายน 2568 มีจำนวนเงินเดียวกันกับกำไรต่อหุ้นขั้นพื้นฐานเนื่องจากราคาตลาดถัวเฉลี่ยของหุ้นสามัญของบริษัทในระหว่างงวดดังกล่าวมีจำนวนเงินต่ำกว่าราคาใช้สิทธิซื้อหุ้นสามัญที่กำหนดไว้ในใบสำคัญแสดงสิทธิซื้อหุ้นสามัญจึงไม่เกิดผลกระทบจากการถือเสมือนว่ามีการใช้สิทธิของใบสำคัญแสดงสิทธิซื้อหุ้นสามัญที่ก่อให้เกิดหุ้นสามัญปรับลด

1. **เงินปันผล**

ในที่ประชุมสามัญผู้ถือหุ้นเมื่อวันที่ 10 เมษายน 2568 ผู้ถือหุ้นได้มีมติเป็นเอกฉันท์อนุมัติการประกาศจ่ายเงินปันผลงวดสุดท้ายสำหรับผลการดำเนินงานปี 2567 แก่ผู้ถือหุ้นเป็นเงินหุ้นละ 0.31 บาทคิดเป็นเงินรวม 572.8 ล้านบาท โดยจ่ายจากกำไรส่วนที่ได้รับการส่งเสริมการลงทุนทั้งหมด บริษัทได้จ่ายเงินปันผลดังกล่าวให้แก่ผู้ถือหุ้นแล้วเมื่อวันที่ 8 พฤษภาคม 2568

ในที่ประชุมสามัญผู้ถือหุ้นเมื่อวันที่ 10 เมษายน 2567 ผู้ถือหุ้นได้มีมติเป็นเอกฉันท์อนุมัติการประกาศจ่ายเงินปันผลงวดสุดท้ายสำหรับผลการดำเนินงานปี 2566 แก่ผู้ถือหุ้นเป็นเงินหุ้นละ 0.29 บาทคิดเป็นเงินรวม 535.9 ล้านบาท โดยจ่ายจากกำไรส่วนที่ได้รับการส่งเสริมการลงทุนทั้งหมด บริษัทได้จ่ายเงินปันผลดังกล่าวให้แก่ผู้ถือหุ้นแล้วเมื่อวันที่ 8 พฤษภาคม 2567

1. **ข้อมูลทางการเงินที่สำคัญจำแนกตามส่วนงานดำเนินงาน**

งบกำไรขาดทุนซึ่งเน้นข้อมูลเกี่ยวกับกำไรขั้นต้นเป็นข้อมูลทางการเงินที่สำคัญและเป็นข้อมูลหลักของบริษัทซึ่งถูกนำเสนอให้กับผู้มีอำนาจตัดสินใจสูงสุดด้านการดำเนินงานอย่างสม่ำเสมอและถูกใช้ในการประเมินผลการดำเนินงานของส่วนงาน ณ วันที่ 30 มิถุนายน 2568 บริษัทและบริษัทย่อยยังคงมีส่วนงานทางธุรกิจหรือเชิงผลิตภัณฑ์หลักที่ดำเนินงานแล้วเพียงส่วนงานเดียว (ซึ่งกำหนดจากส่วนงานที่รายงานเป็นการภายใน) คือ การผลิตและจำหน่ายยางแผ่นรมควัน ยางแท่ง และผลิตภัณฑ์จากยางพาราทั้งในประเทศและต่างประเทศโดยส่วนงานอื่น ๆ มีสัดส่วนที่ยังไม่เป็นสาระสำคัญ ดังนั้น บริษัทและบริษัทย่อยจึงไม่ได้แสดงข้อมูลทางการเงินจำแนกตามส่วนงานทางธุรกิจหรือเชิงผลิตภัณฑ์ไว้ในข้อมูลทางการเงินระหว่างกาลนี้ นอกจากนี้ บริษัทบันทึกรายการโอนระหว่างส่วนงานในราคาทุนและข้อมูลสินทรัพย์และหนี้สินตามส่วนงานเป็นข้อมูลที่มิได้ถูกนำเสนอให้กับผู้มีอำนาจตัดสินใจสูงสุดด้านการดำเนินงานพิจารณาเป็นประจำอย่างสม่ำเสมอ

*ข้อมูลเกี่ยวกับเขตภูมิศาสตร์ (2568 สำหรับงบการเงินรวมและเฉพาะบริษัท ส่วน 2567 สำหรับเฉพาะบริษัท)*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | งวดหกเดือน - พันบาท | | | | | | | | | | | |
|  | ขายต่างประเทศ | | |  | ขายในประเทศ | | |  | รวม | | | |
|  | 2568 |  | 2567 |  | 2568 |  | 2567 |  | 2568 |  | 2567 |
| รายได้จากการขาย | 4,117,327 |  | 2,766,874 |  | 12,165,259 |  | 9,584,197 |  | 16,282,586 |  | 12,351,071 |
| หัก ค่าใช้จ่ายตามส่วนงาน\*\* | (3,741,385) |  | (2,575,540) |  | (10,944,695) |  | (8,471,933) |  | (14,686,080) |  | (11,047,473) |
| ผลได้ตามส่วนงาน | 375,942 |  | 191,334 |  | 1,220,564 |  | 1,112,264 |  | 1,596,506 |  | 1,303,598 |
| บวก รายได้ที่ไม่ได้ปันส่วน |  |  |  |  |  |  |  |  |  |  |  |
| * รายได้อื่น |  |  |  |  |  |  |  |  | 6,790 |  | 5,974 |
| หัก ค่าใช้จ่ายที่ไม่ได้ปันส่วน |  |  |  |  |  |  |  |  |  |  |  |
| * ค่าใช้จ่ายในการบริหาร |  |  |  |  |  |  |  |  | ( 124,300) |  | ( 116,185) |
| * ต้นทุนทางการเงิน |  |  |  |  |  |  |  |  | ( 276,488) |  | ( 224,786) |
| * ค่าใช้จ่ายภาษีเงินได้ |  |  |  |  |  |  |  |  | ( 39,674) |  | ( 36,238) |
| กำไรสำหรับงวด |  |  |  |  |  |  |  |  | 1,162,834 |  | 932,363 |

\*\* รวมกำไรหรือขาดทุนจากอัตราแลกเปลี่ยน กำไรหรือขาดทุนที่ยังไม่เกิดขึ้นจากการวัดมูลค่ายุติธรรมของตราสารอนุพันธ์และต้นทุนในการจัดจำหน่าย

รายได้จากการขายต่างประเทศจำแนกตามเขตภูมิศาสตร์ (ประเทศ) ที่สำคัญได้ดังนี้

|  |  |  |  |  |
| --- | --- | --- | --- | --- |
|  | งวดหกเดือน - พันบาท | | | |
|  | งบการเงินรวมและ  งบการเงินเฉพาะบริษัท |  | | งบการเงินเฉพาะบริษัท |
|  | 2568 | |  | 2567 |
| สิงคโปร์ | 2,329,101 | |  | 1,558,059 |
| จีน | 1,636,106 | |  | 1,174,341 |
| อินเดีย | 101,014 | |  | 24,465 |
| ญี่ปุ่น | 29,942 | |  | - |
| กัมพูชา | 21,164 | |  | - |
| ฮ่องกง | - | |  | 10,009 |
| รวม | 4,117,327 | |  | 2,766,874 |

บริษัทและบริษัทย่อยไม่มีสินทรัพย์ไม่หมุนเวียนใด ๆ ที่ตั้งอยู่ในประเทศอื่นนอกเหนือจากประเทศไทย

*ข้อมูลเกี่ยวกับลูกค้ารายใหญ่ (ลูกค้าที่มียอดรายการค้าเกินกว่าร้อยละ 10 ของยอดรายการค้ารวม)*

|  |  |  |  |
| --- | --- | --- | --- |
|  | งวดหกเดือน - ร้อยละของยอดที่มีกับลูกค้ารายใหญ่  ต่อยอดรวม | | |
|  | งบการเงินรวมและ  งบการเงินเฉพาะบริษัท |  | งบการเงินเฉพาะบริษัท |
|  | 2568 |  | 2567 |
| รายได้จากการขาย |  |  |  |
| * ต่างประเทศ | 41.65 |  | - |
| * ในประเทศ | - |  | - |
| * รวม | 10.53 |  | - |

1. **การจัดประเภทรายการบัญชีใหม่**

บริษัทได้จัดประเภทรายการบัญชีบางรายการในงบฐานะการเงินรวมและเฉพาะบริษัท ณ วันที่ 31 ธันวาคม 2567 ใหม่เพื่อให้สอดคล้องและสามารถเปรียบเทียบได้กับการแสดงรายการในงบฐานะการเงินรวมและเฉพาะบริษัท ณ วันที่-30 มิถุนายน-2568-โดยไม่มีผลกระทบต่อส่วนของผู้ถือหุ้นที่เคยรายงานไว้ การจัดประเภทรายการบัญชีใหม่มีดังนี้

|  |  |  |  |
| --- | --- | --- | --- |
|  | งบการเงินรวมและงบการเงินเฉพาะบริษัท - พันบาท | | |
|  | ยอดตามที่  จัดประเภทใหม่ |  | ยอดตามที่  เคยรายงานไว้ |
| ลูกหนี้การค้าและลูกหนี้อื่น - บุคคลและบริษัทอื่น | 833,749 |  | 804,570 |
| สินทรัพย์ทางการเงินหมุนเวียนอื่น | - |  | 29,179 |
| เจ้าหนี้การค้าและเจ้าหนี้อื่น - บุคคลและบริษัทอื่น | 299,006 |  | 246,517 |
| หนี้สินทางการเงินหมุนเวียนอื่น | - |  | 52,489 |

1. **อื่น ๆ**

ณ วันที่ 30 มิถุนายน 2568 บริษัทมี

1. ภาระผูกพันจาก (1) งานระหว่างก่อสร้างรวมถึงจากการจัดหาและติดตั้งเครื่องจักรและอุปกรณ์สำหรับงานโครงการต่าง ๆ เป็นจำนวนเงินรวมประมาณ 44.1 ล้านบาทและ (2) การจัดหาและติดตั้งสินทรัพย์ไม่มีตัวตนประเภทโปรแกรมคอมพิวเตอร์เป็นจำนวนเงินรวมประมาณ 5.1 ล้านบาท
2. หนังสือค้ำประกันบริษัทซึ่งออกโดยธนาคารในประเทศแห่งหนึ่งให้แก่หน่วยงานรัฐบาลสองแห่งเป็นจำนวนเงินรวมประมาณ 15.4 ล้านบาทซึ่งค้ำประกันโดยเงินฝากออมทรัพย์ของบริษัทกับธนาคารเดียวกันเป็นจำนวนเงินประมาณ 2.4 ล้านบาท
3. ภาระผูกพันตามสัญญาซื้อยางพารากับผู้ขายที่ไม่เกี่ยวข้องกันหลายรายเป็นจำนวนเงินรวมประมาณ 114.6   
   ล้านบาท
4. สัญญารับการค้ำประกันหุ้นกู้กับ Credit Guarantee & Investment Facility (CGIF) (ดูหมายเหตุ 8) โดยบริษัทผูกพันที่จะชำระค่าธรรมเนียมค้ำประกันให้แก่ CGIF ในอัตราตามที่ตกลงกันไว้ในสัญญาดังกล่าว
5. สัญญาขายเงินตราต่างประเทศล่วงหน้ากับธนาคารในประเทศสามแห่งและธนาคารต่างประเทศหนึ่งแห่งเป็นจำนวนเงินรวมประมาณ 18.8 ล้านเหรียญสหรัฐซึ่งคิดเป็นเงินบาทเป็นจำนวนเงินรวมประมาณ 625.5 ล้านบาท และมีมูลค่ายุติธรรม ณ วันที่ 30 มิถุนายน 2568 เป็นจำนวนเงินรวมประมาณ 606.9 ล้านบาทซึ่งก่อให้เกิดสินทรัพย์ตราสารอนุพันธ์ (ลูกหนี้อื่น) เป็นจำนวนเงินประมาณ 18.6 ล้านบาท สัญญาขายเงินตราต่างประเทศดังกล่าวมีระยะเวลาครบกำหนดในระหว่างเดือนกันยายนถึงพฤศจิกายน 2568
6. **เหตุการณ์ภายหลังรอบระยะเวลารายงาน**
7. เมื่อวันที่ 20 กรกฎาคม 2568 ได้เกิดเหตุเพลิงไหม้คลังเก็บสินค้าสำเร็จรูปประเภทยางแท่ง (เฟส 1) ของบริษัทซึ่งก่อให้เกิดความเสียหายแก่สินค้าสำเร็จรูปคงเหลือ อาคารคลังเก็บสินค้าและอุปกรณ์อื่นๆ ที่เกี่ยวข้องของบริษัทโดยสามารถควบคุมสถานการณ์ได้ภายในวันเดียวกันและเหตุการณ์ดังกล่าวไม่มีผลกระทบต่อการดำเนินงานตามปกติและการจัดส่งสินค้าให้แก่ลูกค้าของบริษัท ทั้งนี้ บริษัทมีการทำประกันภัยครอบคลุมทั้งในส่วนของสินค้าคงเหลือและสินทรัพย์อื่นๆ ที่ประสบเหตุเพลิงไหม้ซึ่งในปัจจุบันยังอยู่ระหว่างขั้นตอนของการสำรวจความเสียหายและประเมินผลกระทบในรายละเอียดโดยบริษัทประกันภัยเพื่อกำหนดจำนวนเงินชดเชยที่บริษัทสามารถเอาประกันภัยได้ ทั้งนี้ ผลที่สุดยังไม่สามารถประมาณการหรือทราบได้ในขณะนี้
8. ในที่ประชุมคณะกรรมการบริษัทเมื่อวันที่ 8 สิงหาคม 2568 คณะกรรมการบริษัทได้มีมติเป็นเอกฉันท์อนุมัติให้บริษัทจ่ายเงินปันผลระหว่างกาลจากผลการดำเนินงานสำหรับงวดหกเดือนสิ้นสุดวันที่ 30 มิถุนายน 2568 แก่ผู้ถือหุ้นในอัตราหุ้นละ 0.05 บาทเป็นเงินรวมประมาณ 92.4 ล้านบาทโดยจ่ายจากกำไรส่วนที่ได้รับการส่งเสริมการลงทุนทั้งหมดและกำหนดจ่ายเงินปันผลในวันที่ 5 กันยายน 2568
9. **การอนุมัติข้อมูลทางการเงินระหว่างกาล**

ข้อมูลทางการเงินระหว่างกาลนี้ได้รับการอนุมัติให้ออกโดยที่ประชุมคณะกรรมการบริษัทเมื่อวันที่ 8 สิงหาคม 2568